7. Αλλαγή του κλίματος (ψηφοφορία) 
- Πριν από την ψηφοφορία επί της τροπολογίας 21
Dorette Corbey
(NL) Κύριε Πρόεδρε, σύμφωνα με τους καταλόγους της ψηφοφορίας, η τροπολογία 9 καθίσταται άκυρη εάν εγκριθεί η τροπολογία 21, την οποία κατέθεσε η Ομάδα του Ευρωπαϊκού Λαϊκού Κόμματος (Χριστιανοδημοκράτες). Θα ήθελα να ζητήσω να ψηφιστεί η τροπολογία 9 πέραν της τροπολογίας 21, η οποία ορίζει το 20% ως βάση για τη βιώσιμη ενέργεια, ενώ στην τροπολογία μας, αυτήν της Σοσιαλιστικής Ομάδας στο Ευρωπαϊκό Κοινοβούλιο, συνηγορούμε υπέρ του 25% μέσω σταδιακής αύξησης. Συνεπώς, θα μπορούσε να αντιμετωπιστεί ως προσθήκη. Εάν ψηφιστεί επιπροσθέτως, θα ήθελα να ζητήσω από την Ομάδα μου να υπερψηφίσει την τροπολογία 21.
Πρόεδρος
Καθώς δεν φαίνεται να υπάρχει καμία αντίθεση εκ μέρους σας στην πρόταση της κ. Corbey, θα προχωρήσουμε στην ψηφοφορία επί αυτών των δύο τροπολογιών.
